Diari Oficial de la Generalitat Valenciana


Sumari del DOGV 4256, del 24-05-2002 (2002/5422)

CONVOCATÒRIA 37/2002, de 7 de maig de 2002, de la Direcció General de Funció Pública, per la qual s'anuncien, per a la seua provisió pel sistema de lliure designació, quatre llocs de treball de naturalesa funcionarial, sector administració general, grup A, a la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4256

Data del DOGV
:   24-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5422


Data del document
:   07-05-2002

Organisme emissor
:   Conselleria de Justícia i Administracions Públiques

Tipus de document
:   Convocatòria

Descriptors 

:   * concurs administratiu
    * professió administrativa

CONVOCATÒRIA 37/2002, de 7 de maig de 2002, de la Direcció General de Funció Pública, per la qual s'anuncien, per a la seua provisió pel sistema de lliure designació, quatre llocs de treball de naturalesa funcionarial, sector administració general, grup A, a la Conselleria de Sanitat. [2002/Q5422]
  
Vist que hi ha quatre llocs de treball vacants del grup A, sector administració general, a la Conselleria de Sanitat, la provisió dels quals s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i en ús de les competències que legalment tinc conferides, la direcció general resol:
  
Convocar, per a la seua provisió, els llocs de treball que es relacionen en la base tercera de la present resolució, d'acord amb les bases següents:
  
Primera. Participants
  
Podran participar en la present convocatòria els funcionaris de carrera de l'administració del Consell de la Generalitat Valenciana o de les corporacions locals de la Comunitat Valenciana, seleccionats pel sistema previst per l'article 10.1 del Text Refós de la Llei de Funció Pública Valenciana, del mateix grup i sector del lloc que es convoca, que reunisquen els requisits i les condicions del mateix d'acord amb la seua classificació.
  
Segona. Presentació de sol·licituds
  
Les sol·licituds, adaptades al model que es publica en l'annex I, hauran de presentar-se en el termini de 20 dies hàbils, comptats des del sendemà de la publicació d'esta convocatòria en el Diari Oficial de la Generalitat Valenciana. La qual cosa podrà fer-se al Registre General de la Conselleria de Justícia i Administracions Públiques, Historiador Chabàs, 2, 46223 València, als servicis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si dita documentació ja consta en el Registre de Personal de la Generalitat Valenciana, només caldrà citar-la en la sol·licitud, sense aportar els documents corresponents.
  
Els participants que sol·liciten diversos llocs inclosos en la mateixa convocatòria, hauran de presentar una instància per a cada un d'ells, i indicar-hi l'orde de preferència. No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.
  
Tercera. Llocs que es poden sol·licitar
  
1. Lloc de treball número 15627: cap de l'Àrea de Recursos Econòmics.
  
Conselleria/organisme: Sanitat.
  
Centre de destinació: Sotssecretaria per als Recursos de Sanitat.
  
Localitat lloc: València.
  
Naturalesa: funcionarial.
  
Sector: general.
  
Requisits: grup A.
  
Complement de destinació: nivell 30.
  
Complement específic: E050.
  
Forma de provisió: lliure designació.
  
Funcions: programar, dirigir, supervisar i retre compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
2. Lloc de treball número 18236: cap de l'Àrea d'Infraestructura, Contractació i Aprovisionament.
  
Conselleria/organisme: Sanitat.
  
Centre de destinació: Sotssecretaria per als Recursos de Sanitat.
  
Localitat lloc: València.
  
Naturalesa: funcionarial.
  
Sector: general.
  
Requisits: grup A.
  
Complement de destinació: nivell 30.
  
Complement específic: E050.
  
Forma de provisió: lliure designació.
  
Funcions: programar, dirigir, supervisar i retre compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
3. Lloc de treball número 21777: cap del Servici Coordinació i Planificació.
  
Conselleria/organisme: Sanitat.
  
Centre de destinació: Sotssecretaria per als Recursos de Sanitat.
  
Localitat lloc: València.
  
Naturalesa: funcionarial.
  
Sector: general.
  
Requisits: grup A.
  
Complement de destinació: nivell 28.
  
Complement específic: E050.
  
Forma de provisió: lliure designació.
  
Funcions: programar, dirigir, supervisar i retre compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
4. Lloc de treball número 21757: cap de l'Àrea de Recursos Humans.
  
Conselleria/organisme: Sanitat.
  
Centre de destinació: Direcció General per als Recursos Humans.
  
Localitat lloc: València.
  
Naturalesa: funcionarial.
  
Sector: general.
  
Requisits: grup A.
  
Complement de destinació: nivell 30.
  
Complement específic: E050.
  
Forma de provisió: lliure designació.
  
Funcions: programar, dirigir, supervisar i retre compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
Quarta. Comissió de valoració
  
La comissió de valoració de la present convocatòria, estarà integrada per:
  
Titulars:
  
President:
  
- Salvador Algarra Eugenio, secretari general administratiu de la Conselleria de Sanitat.
  
Vocals:
  
- José Javier Lázaro Lorente, cap del Servici de Relacions Sindicals de la Conselleria de Sanitat.
  
- Pedro Chinesta Tejero, cap del Gabinet de Relacions Institucionals de la Conselleria de Sanitat.
  
- Manuel Eduardo Vera Quesada, representant de la Direcció General de Funció Pública.
  
- Lluís Quiralte i Asunción, representant de la Direcció General de Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE
  
- Un representant del sindicat CSIF.
  
- Un representant del sindicat STEPV-IV.
  
Vocal secretari:
  
- Miguel Ángel Romero García, representant de la Direcció General de Funció Pública.
  
Suplents:
  
President:
  
- Guillermo Aranda Pardo, cap del Servici de Gestió i Règim Jurídic Personal IISS de la Conselleria de Sanitat.
  
Vocals:
  
- Francisco Tamarit Puchades, cap del Servici de Plantilles, Registre i Control Sanitari de la Conselleria de Sanitat.
  
- Bernardo Cuenca Richart, cap del Servici de Gestió de Personal de la Conselleria de Sanitat.
  
- Miguel Ángel Cervera Puertes, representant de la Direcció General de Funció Pública.
  
- Ana Brusola Cardo, representant de la Direcció General de Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE
  
- Un representant del sindicat CSIF.
  
- Un representant del sindicat STEPV-IV.
  
Vocal secretària:
  
- M.ª Ángeles Rosell Carrero, representant de la Direcció General de Funció Pública.
  
El funcionament de la comissió de valoració s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Cinquena. Adjudicació de destinacions
  
Per a l'adjudicació del lloc, la comissió de valoració podrà tindre en compte els mèrits que figuren en la corresponent resolució de classificació.
  
La comissió de valoració, immediatament abans de redactar la proposta de resolució, la posarà de manifest als interessats en el tauler d'anuncis dels servicis centrals de València i els territorials de Castelló, Alacant i València, de la Conselleria de Justícia i Administracions Públiques.
  
Les persones interessades podran, en un termini de 10 dies hàbils, al·legar i justificar el que estimen pertinent davant la comissió de valoració de la convocatòria. Una vegada redactada per la comissió la proposta de resolució, amb les al·legacions i les justificacions presentades, tant les estimades com les desestimades, seran elevades a la conselleria corresponent la qual, a la vista de les mateixes, dictarà la resolució que procedisca i la remetrà a la Direcció General de Funció Pública per a la seua publicació.
  
Sisena. Resolució del concurs
  
La present convocatòria es resoldrà en un termini no superior a tres mesos, comptats des del sendemà a la data d'acabament del termini de presentació d'instàncies.
  
En la resolució de la present convocatòria s'indicarà expressament la data de començament dels terminis de cessament i presa de possessió.
  
Setena. Recursos
  
La present resolució posa fi a la via administrativa, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat la present resolució, en el termini d'un mes a comptar des del sendemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des del sendemà de la publicació de la present resolució.
  
València, 7 de maig de 2002.- El director general de Funció Pública: José Joaquín Segarra Castillo.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Orde de preferència
  
Cognoms: ...
  
Nom: ... DNI/NRP: ...
  
Adreça oficial: ...
  
Telèfon oficial: ... Fax més pròxim: ...
  
Adreça particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 2002
  
Signatura
  
DIRECCIÓ GENERAL DE LA FUNCIÓ PÚBLICA